SMERNICA KOMISIE 2005/46/ES
z 8. júla 2005,
ktorou sa menia a dopĺňajú prílohy k smerniciam Rady 86/362/EHS, 86/363/EHS a 90/642/EHS, pokiaľ ide o maximálne hladiny rezíduí amitrazu
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 86/362/EHS z 24. júla 1986 o stanovení maximálnych hladín rezíduí pesticídov v a na obilninách (1), a najmä na jej článok 10,
so zreteľom na smernicu Rady 86/363/EHS z 24. júla 1986, ktorou sa stanovujú maximálne úrovne rezíduí pesticídov v a na potravinách živočíšneho pôvodu (2), a najmä na jej článok 10,
so zreteľom na smernicu Rady 90/642/EHS z 27. novembra 1990 o stanovení maximálnych hladín pre rezíduá pesticídov v a na určitých produktoch rastlinného pôvodu vrátane ovocia a zeleniny (3), a najmä na jej článok 7,
keďže:
(1)
Rozhodnutím Komisie 2004/141/ES (4) sa prijalo rozhodnutie o nezaradení existujúcej účinnej látky amitraz do prílohy I k smernici Rady 91/414/EHS (5). Týmto rozhodnutím sa stanovuje, že používanie prípravkov na ochranu rastlín, ktoré obsahujú uvedenú účinnú látku, už nie je v Spoločenstve povolené, s výnimkou obmedzeného počtu použití, pre ktoré v súčasnosti nie sú k dispozícii žiadne alternatívy (nevyhnutné použitia).
(2)
Rozhodnutím 2004/141/ES sa zaviedlo obdobie postupného vylúčenia tejto látky a je preto vhodné, aby sa maximálne hladiny rezíduí za predpokladu, že použitie príslušnej látky v Spoločenstve nie je povolené, neuplatňovali až do konca obdobia vzťahujúceho sa na túto látku.
(3)
V rámci nariadenia Rady (EHS) č. 2377/90 (6) sa stanovili maximálne hladiny rezíduí amitrazu vo výrobkoch živočíšneho pôvodu pre rezíduá vyplývajúce z výsledkov veterinárnych liečivých použití. Tieto hladiny je vhodné zohľadniť v tejto smernici.
(4)
Maximálne hladiny rezíduí Spoločenstva a hladiny odporúčané Potravinovým kódexom (7) sú stanovené a hodnotia sa na základe podobných postupov. Pokiaľ ide o amitraz, kódex obsahuje obmedzený počet maximálnych hladín rezíduí. Tieto hladiny sa zohľadnili pri stanovovaní maximálnych hladín rezíduí v tejto smernici. Maximálne hladiny rezíduí uvedené v kódexe, ktorých zrušenie sa v blízkej budúcnosti odporučí, neboli zohľadnené. Maximálne hladiny rezíduí založené na maximálnych hladinách rezíduí uvedených v kódexe sa prehodnotili s ohľadom na riziká pre spotrebiteľov a nezistilo sa žiadne riziko.
(5)
S cieľom zabezpečiť primeranú ochranu spotrebiteľa pred vystavením rezíduám vyplývajúcim z nepovoleného používania prípravkov na ochranu rastlín by sa mali stanoviť maximálne hladiny rezíduí pre príslušné kombinácie prípravkov/pesticídov na nižšom limite analytického určenia.
(6)
V prílohách k smerniciam 86/362/EHS, 86/363/EHS a 90/642/EHS je preto nevyhnutné zmeniť a doplniť niekoľko rezíduí pesticídov, ktoré sú výsledkom používania amitrazu, aby sa tým umožnil riadny dohľad a kontrola zákazu ich používania a ochrana spotrebiteľa.
(7)
Príslušné prílohy k smerniciam 86/362/EHS, 86/363/EHS a 90/642/EHS by sa preto mali zodpovedajúcim spôsobom zmeniť a doplniť.
(8)
Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
V časti A prílohy II k smernici 86/362/EHS sa nahrádza tento riadok:
Rezíduá pesticídov
Maximálne hladiny v mg/kg
„Amitraz vrátane metabolitov obsahujúcich podiel 2,4-dimetylanilínu, vyjadrený ako amitraz
0,05 (8) obilniny
Článok 2
V časti B prílohy II k smernici 86/363/EHS sa nahrádzajú tieto riadky:
Rezíduá pesticídov
Maximálne hladiny v mg/kg
mäsa vrátane tuku, prípravkov z mäsa, vnútorností a živočíšnych tukov, ako je uvedené v prílohe I v rámci kódov KN 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 a 1602
pre mlieko a mliečne výrobky uvedené v prílohe I v rámci kódov KN 0401, 0402, 0405 00 a 0406
čerstvých vajec bez škrupín, pre vtáčie vajcia a vaječné žĺtka uvedené v prílohe I v rámci kódov KN 0407 00 a 0408
„Amitraz vrátane metabolitov obsahujúcich podiel 2,4-dimetylanilínu, vyjadrený ako amitraz
0,05 (9), hydina
0,01 (9)
Článok 3
Maximálne hladiny rezíduí pesticídov pre amitraz v prílohe II k smernici 90/642/EHS sa nahrádzajú hladinami uvedenými v prílohe k tejto smernici.
Článok 4
1. Členské štáty prijmú a uverejnia právne predpisy, nariadenia a správne ustanovenia potrebné na dosiahnutie súladu s touto smernicou najneskôr do 9. januára 2006. Komisii bezodkladne oznámia znenie týchto ustanovení a korelačnú tabuľku týchto ustanovení a tejto smernice.
Tieto ustanovenia sa uplatňujú od 10. januára 2007.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 5
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 6
Táto smernica je určená členským štátom.
V Bruseli 8. júla 2005